Kort efter klokken 20 fredag aften kom en 36-årig mand ind på OK på Hjørringvej i Frederikshavn. Med en kniv truede han sig til dagens omsætning på næsten 7000 kroner. Efter røveriet fik han tilsyneladende dårlig samvittighed. Han ringede til sin far og sagde, at han havde gjort noget dumt. Faderen ringede til politiet, der uden problemer kunne anholde den 36-årige. Det er anden gang på to dage, hvor en røver med dårlig samvittighed bliver anholdt i Frederikshavn. Fredag blev en 17-årig dreng idømt fire måneders betinget fængsel, efter han samme dag havde begået et røveri og meldt sig selv.

Referat:
En 36-årig mand fik dårlig samvittighed efter han røvede en OK tankstation i Frederikshavn fredag aften.